26.9.2018 / Ei kommentteja / Pastat ja pizzat
Pahoittelut viikon radiohiljaisuudesta täällä blogin puolella! Viime päivät ovat kuluneet Vegaanin joulukirjaa viimeistellessä, joka saatiin vihdoin painoon! Sen lisäksi puuhannut muutaman muun projektin parissa ja lorvinut Helsingissä.
Tänään olen kuitenkin taas kotona Turussa, jossa tämänpäiväinen sää on aiheuttanut akuutin syysmasennuksen. Ulkona tuulee ja sataa vettä vaakasuoraan, joten parasta olisi pysytellä loppupäivä sisällä ja syödä hyvää ruokaa. Tuhti munakoiso-linssibolognese onkin ehkä parasta lohturuokaa syksyyn. Voisipa vielä vetää peiton korville ja herätä joskus ensi keväänä!
1 1/2 dl kuivattuja vihreitä tai ruskeita linssejä tai 2 tölkkiä käyttövalmiita
Jos käytät kuivattuja linssejä, laita ne kiehumaan kasvisliemeen. Keitä pakkauksen ohjeen mukaan ja kaada ylimääräinen vesi pois. Jos käytät tölkkilinssejä, huuhtele ja valuta ne.
Kuutioi munakoiso. Silppua sipuli ja valkosipulinkynnet.
Kuumenna oliiviöljy paistinpannussa. Lisää sipulit ja kuullota hetki. Lisää sitten pannulle munakoisot ja suola ja paista kunnes munakoiso on saanut hieman väriä.
Kaada tomaattimurska pannulle. Huuhtele tölkki vedellä ja kaada sekin pannulle. Mausta kasvisliemikuutiolla, balsamiviinietikalla, sokerilla, basilikalla ja oreganolla. Keittele noin 10-15 minuuttia miedolla lämmöllä, tai kunnes munakoiso on pehmennyt ja neste hieman haihtunut. Lisää lopuksi linssit ja kuumenna. Mausta lopuksi mustapippurilla ja tarkista suola.
Sekoita kastike spagetin joukkoon. Herkuttele pähkinäparmesaanin ja tuoreen basilikan kanssa.
Avainsanat: linssi, munakoiso, tomaatti